CELEX: 32021R2248
Language: da
Date: 2021-12-16 00:00:00
Title: Kommissionens gennemførelsesforordning (EU) 2021/2248 af 16. december 2021 om de nærmere bestemmelser om den elektroniske grænseflade mellem de nationale toldsystemer og informations- og kommunikationssystemet for markedsovervågning og om de data, der skal fremsendes ved hjælp af denne grænseflade (EØS-relevant tekst)

17.12.2021   
               
               
                  DA
               
               
                  Den Europæiske Unions Tidende
               
               
                  L 453/38
               
            
         KOMMISSIONENS GENNEMFØRELSESFORORDNING (EU) 2021/2248
         af 16. december 2021
         om de nærmere bestemmelser om den elektroniske grænseflade mellem de nationale toldsystemer og informations- og kommunikationssystemet for markedsovervågning og om de data, der skal fremsendes ved hjælp af denne grænseflade
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2019/1020 af 20. juni 2019 om markedsovervågning og produktoverensstemmelse og om ændring af direktiv 2004/42/EF og forordning (EF) nr. 765/2008 og (EU) nr. 305/2011 (1), særlig artikel 34, stk. 8, og
         ud fra følgende betragtninger:
         
                     (1)
                  
                  
                     I henhold til artikel 34, stk. 7, i forordning (EU) 2019/1020 skal Kommissionen udvikle en elektronisk grænseflade (»grænsefladen«), der gør det muligt at fremsende data mellem de nationale toldsystemer og det informations- og kommunikationssystem, der er omhandlet i artikel 34, stk. 1, i nævnte forordning. Dette informations- og kommunikationssystem kaldes informations- og kommunikationssystemet for markedsovervågning (»ICSMS«). Formålet med grænsefladen er at lette kommunikationen mellem toldmyndigheder og markedsovervågningsmyndigheder med henblik på kontrol af produkter, der indføres i Unionen, i overensstemmelse med artikel 25-28 i forordning (EU) 2019/1020. Anvendelsen heraf skal vedblive med at være frivillig i henhold til artikel 26, stk. 4, i nævnte forordning.
                  
               
                     (2)
                  
                  
                     For at lette forberedelsen af de elektroniske systemer og fremme en ensartet udveksling af oplysninger er det nødvendigt at fastlægge de standarddatasæt, der skal fremsendes i den foreskrevne form og på den foreskrevne måde ved hjælp af grænsefladen. Disse datasæt bør afspejle kravene i forordning (EU) 2019/1020 for så vidt angår kontrol af produkter, der indføres på EU-markedet. De bør dog være tilstrækkeligt fleksible til at give medlemsstaterne mulighed for at behandle alle relevante sager ved hjælp af de data eller datafelter, der er relevante for hver enkelt sag.
                  
               
                     (3)
                  
                  
                     For at begrænse toldmyndighedernes administrative byrde bør de data, der fremsendes fra de nationale toldsystemer til ICSMS, så vidt muligt være let tilgængelige fra disse systemer. Markedsovervågningsmyndighedernes kontrol af et produkts overensstemmelse kræver dog, at der indføres yderligere dataelementer i de nationale toldsystemer.
                  
               
                     (4)
                  
                  
                     Hvis medlemsstater gør brug af grænsefladen, bør de være underlagt særlige proceduremæssige krav for at sikre, at de elektroniske systemer fungerer effektivt.
                  
               
                     (5)
                  
                  
                     Hvis anvendelsen af foranstaltningerne i denne forordning indebærer behandling af personoplysninger, bør dette foregå i overensstemmelse med EU-retten om beskyttelse af personoplysninger, navnlig Europa-Parlamentets og Rådets forordning (EU) 2016/679 (2) og forordning (EU) 2018/1725 (3). Nærværende forordning bør fastsætte visse specifikationer for behandling af personoplysninger. Disse specifikationer bør fremover være i overensstemmelse med specifikationerne i EU-kvikskrankemiljøet på toldområdet, som Kommissionen fremsatte et forslag til den 28. oktober 2020 (4). Bestemmelserne i nærværende forordning om beskyttelse af personoplysninger kan derfor revideres i lyset af den fremtidige lovgivningsmæssige ramme for EU-kvikskrankemiljøet på toldområdet.
                  
               
                     (6)
                  
                  
                     Data, der fremsendes via grænsefladen, bør være fortrolige og bør ikke forblive i grænsefladen længere end nødvendigt for fremsendelsen.
                  
               
                     (7)
                  
                  
                     I overensstemmelse med artikel 34, stk. 7, i forordning (EU) 2019/1020 bør grænsefladen være etableret senest fire år efter datoen for vedtagelsen af nærværende forordning. Etablering af elektroniske systemer er en kompleks teknisk opgave, der kræver, at medlemsstaterne og Kommissionen foretager både finansielle og tidsmæssige investeringer. Udviklingen af grænsefladen forventes at tage fire år. Anvendelsesdatoen for denne forordning bør derfor udskydes, indtil grænsefladen er tilgængelig.
                  
               
                     (8)
                  
                  
                     Den Europæiske Tilsynsførende for Databeskyttelse er blevet hørt i overensstemmelse med artikel 42, stk. 1, i forordning (EU) 2018/1725 og afgav en udtalelse den 22. oktober 2021.
                  
               
                     (9)
                  
                  
                     Foranstaltningerne i denne forordning er i overensstemmelse med udtalelse fra det udvalg, der er nedsat ved artikel 43 i forordning (EU) 2019/1020 —
                  
               VEDTAGET DENNE FORORDNING:
         
            Artikel 1
            Definitioner
            I denne forordning forstås ved:
            
                        a)
                     
                     
                        »informations- og kommunikationssystem for markedsovervågning« eller »ICSMS«: det informations- og kommunikationssystem for markedsovervågning, der er omhandlet i artikel 34, stk. 1, i forordning (EU) 2019/1020
                     
                  
                        b)
                     
                     
                        »grænseflade«: den elektroniske grænseflade, der skal udvikles af Kommissionen i henhold til artikel 34, stk. 7, i forordning (EU) 2019/1020.
                     
                  
         
            Artikel 2
            Data, der skal fremsendes
            
               1.   Med henblik på underretning af markedsovervågningsmyndighederne om suspensionen af et produkts overgang til fri omsætning i henhold til artikel 26, stk. 2, i forordning (EU) 2019/1020 omfatter de data, der skal fremsendes:
               
                           a)
                        
                        
                           relevante data fra nationale toldsystemer, herunder data fra toldangivelsen, jf. afsnit 1 i bilag I til nærværende forordning
                        
                     
                           b)
                        
                        
                           yderligere data, der skal indføres i de nationale toldsystemer, jf. afsnit 2 i bilag I til nærværende forordning.
                        
                     
            
               2.   Hvis markedsovervågningsmyndighederne anmoder toldmyndighederne om at opretholde suspensionen af produktets overgang til fri omsætning, underretter toldmyndighederne om deres godkendelse af en sådan overgang eller kræver, at toldmyndighederne ikke lader produktet overgå til fri omsætning i henhold til artikel 27 og 28 i forordning (EU) 2019/1020, omfatter de data, der skal fremsendes:
               
                           a)
                        
                        
                           markedsovervågningsmyndighedernes afgørelse om at godkende eller give afslag på et produkts overgang til fri omsætning eller deres anmodning om at opretholde suspensionen i overensstemmelse med bilag II til nærværende forordning
                        
                     
                           b)
                        
                        
                           både toldmyndigheders og markedsovervågningsmyndigheders opfølgning på de meddelelser, der er omhandlet i dette stykkes litra a), i overensstemmelse med bilag III til nærværende forordning.
                        
                     
            
               3.   Med henblik på en anmodning fra markedsovervågningsmyndighederne om at suspendere et produkts overgang til fri omsætning i henhold til artikel 26, stk. 3, i forordning (EU) 2019/1020 og på toldmyndighedernes svar fremsendes de data, der er anført i bilag IV til nærværende forordning.
            
         
         
            Artikel 3
            Procedure
            
               1.   Hvis en medlemsstat anvender grænsefladen, forbinder toldmyndighederne de nationale toldsystemer med denne grænseflade, tester forbindelsen og sikrer, at disse systemer vedbliver med at være interoperable med denne grænseflade.
            
            
               2.   Hvis de underretninger og anmodninger, der er omhandlet i artikel 26, stk. 2, og 3, i forordning (EU) 2019/1020, foretages ved hjælp af ICSMS og grænsefladen i henhold til artikel 26, stk. 4, i nævnte forordning, finder følgende bestemmelser anvendelse:
               
                           a)
                        
                        
                           toldmyndighederne indfører i deres nationale toldsystemer de data, der skal fremsendes, hvis sådanne data ikke allerede foreligger, og tillader fremsendelsen af disse data via grænsefladen til ICSMS
                        
                     
                           b)
                        
                        
                           markedsovervågningsmyndighederne indfører de data, der skal fremsendes, i ICSMS og giver tilladelse til fremsendelsen af disse data via grænsefladen til de relevante toldmyndigheders nationale toldsystemer
                        
                     
                           c)
                        
                        
                           når fremsendelsen af de data, der er omhandlet i dette stykkes litra a) og b), er godkendt, fremsender grænsefladen disse data til det andet system
                        
                     
                           d)
                        
                        
                           alle efterfølgende fremsendelser af data vedrørende underretninger og anmodninger foretages via grænsefladen.
                        
                     
            
               3.   Hvis markedsovervågningsmyndighederne ikke reagerer på underretningen inden for de frister, der er fastsat i artikel 27, litra a), i forordning (EU) 2019/1020, fremsender ICSMS via grænsefladen en automatisk meddelelse til de nationale toldsystemer om, at produktet kan overgå til fri omsætning, hvis alle de øvrige krav og formaliteter i forbindelse med en sådan overgang er opfyldt.
            
         
         
            Artikel 4
            Behandling af personoplysninger
            
               1.   Personoplysninger må kun behandles i grænsefladen for at opfylde følgende formål:
               
                           a)
                        
                        
                           muliggøre udveksling af oplysninger mellem nationale toldsystemer og ICSMS med henblik på kontrol af produkter, der indføres på EU-markedet, jf. artikel 25-28 i forordning (EU) 2019/1020
                        
                     
                           b)
                        
                        
                           foretage transformationen af data, hvor det er nødvendigt, for at sikre overensstemmelse mellem toldterminologi og ikke-toldterminologi og dermed muliggøre den udveksling af oplysninger, der er omhandlet i litra a).
                        
                     
            
               2.   Grænsefladen må udelukkende behandle personoplysninger for følgende kategorier af registrerede:
               
                           a)
                        
                        
                           fysiske personer, hvis personoplysninger er indeholdt i toldangivelsen
                        
                     
                           b)
                        
                        
                           fysiske personer, hvis personoplysninger er indeholdt i dokumentationen eller i andre supplerende dokumenter, der er nødvendige for kontrol af, at de produkter, der er omfattet af toldangivelsen, er i overensstemmelse med EU-retten
                        
                     
                           c)
                        
                        
                           bemyndiget personale hos toldmyndigheder og markedsovervågningsmyndigheder eller enhver anden relevant myndighed eller ethvert andet bemyndiget organ, hvis personoplysninger er indeholdt i de dokumenter, der er nævnt i litra a) og b)
                        
                     
                           d)
                        
                        
                           Kommissionens personale og tredjepartsleverandører, der handler på vegne af Kommissionen, og som udfører operationer og vedligeholdelsesaktiviteter i forbindelse med grænsefladen.
                        
                     
            
               3.   Grænsefladen må udelukkende behandle følgende kategorier af personoplysninger:
               
                           a)
                        
                        
                           navn og kontaktoplysninger (herunder adresse, landekode, e-mail, telefon) eller identifikationsnummer for de fysiske personer, der er omhandlet i stk. 2, litra a) og b)
                        
                     
                           b)
                        
                        
                           navn, kontaktoplysninger (herunder adresse, landekode, e-mail, telefon) og underskrift for det bemyndigede personale, der er omhandlet i stk. 2, litra c) og d).
                        
                     
            
               4.   De personoplysninger, der er omhandlet i stk. 1, litra b), transformeres ved hjælp af IT-infrastruktur, der er beliggende i Unionen.
            
         
         
            Artikel 5
            Fælles dataansvar for grænsefladen
            
               1.   For så vidt angår behandlingen af personoplysninger i grænsefladen er Kommissionen fælles dataansvarlig i den betydning, der er fastlagt i artikel 28, stk. 1, i forordning (EU) 2018/1725, og toldmyndighederne og markedsovervågningsmyndighederne er fælles dataansvarlige i den betydning, der er fastlagt i artikel 26, stk. 1, i forordning (EU) 2016/679.
            
            
               2.   Kommissionen indgår en ordning om fælles dataansvar med de øvrige fælles dataansvarlige for at fastlægge de fælles dataansvarliges respektive ansvarsområder og overholde forpligtelserne i henhold til forordning (EU) 2016/679 og (EU) 2018/1725.
            
            
               3.   De fælles dataansvarlige sikrer, at de:
               
                           a)
                        
                        
                           samarbejder om rettidig behandling af anmodninger fra den registrerede
                        
                     
                           b)
                        
                        
                           bistår hinanden med at identificere og håndtere brud på datasikkerheden i forbindelse med fælles behandling
                        
                     
                           c)
                        
                        
                           udveksler de relevante oplysninger, der er nødvendige for at informere de registrerede i henhold til afdeling 2 i forordning (EU) 2016/679 og afdeling 2 i forordning (EU) 2018/1725
                        
                     
                           d)
                        
                        
                           garanterer og værner om sikkerheden, integriteten, tilgængeligheden og fortroligheden af de personoplysninger, der behandles i fællesskab i henhold til artikel 32 i forordning (EU) 2016/679 og artikel 33 i forordning (EU) 2018/1725.
                        
                     
         
         
            Artikel 6
            Datafortrolighed
            Data, der fremsendes via grænsefladen i henhold til denne forordning, må ikke forblive i grænsefladen længere end nødvendigt for deres fremsendelse og skal behandles fortroligt af Kommissionen under fremsendelsen. Disse data må kun anvendes med henblik på gennemførelsen af forordning (EU) 2019/1020.
         
         
            Artikel 7
            Ikrafttræden og anvendelse
            Denne forordning træder i kraft på tyvendedagen efter offentliggørelsen i Den Europæiske Unions Tidende.
            Den anvendes fra den 16. december 2025.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 16. december 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 169 af 25.6.2019, s. 1.
         
            (2)  Europa-Parlamentets og Rådets forordning (EU) 2016/679 af 27. april 2016 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF (generel forordning om databeskyttelse) (EUT L 119 af 4.5.2016, s. 1).
         
            (3)  Europa-Parlamentets og Rådets forordning (EU) 2018/1725 af 23. oktober 2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr. 45/2001 og afgørelse nr. 1247/2002/EF (EUT L 295 af 21.11.2018, s. 39).
         
            (4)  Forslag til Europa-Parlamentets og Rådets forordning om oprettelse af Den Europæiske Unions kvikskrankemiljø på toldområdet og om ændring af forordning (EU) nr. 952/2013 (COM(2020) 673 final).
      
      
         
            BILAG I
            
               Data, der er omhandlet i artikel 2, stk. 1
            
            De data, der er omhandlet i artikel 2, stk. 1, skal omfatte de grupper og elementer, der er fastsat i afsnit 1 og 2.
            1.   Data fra nationale toldsystemer, herunder data fra toldangivelsen, hvis disse foreligger
            
            
               Oplysninger om varerne
            
            
                        a)
                     
                     
                        tariferingskode, herunder underpositionskode i det harmoniserede system, den kombinerede nomenklatur-kode som fastsat i Rådets forordning (EØF) nr. 2658/87 (1) og Taric-kode
                     
                  
                        b)
                     
                     
                        beskrivelse af varerne
                     
                  
                        c)
                     
                     
                        varernes masse
                     
                  
                        d)
                     
                     
                        mængde af varer
                     
                  
                        e)
                     
                     
                        relevant dokumentation.
                     
                  
               Oplysninger om de erhvervsdrivende
            
            
                        f)
                     
                     
                        eksportør
                     
                  
                        g)
                     
                     
                        sælger
                     
                  
                        h)
                     
                     
                        importør
                     
                  
                        i)
                     
                     
                        køber
                     
                  
                        j)
                     
                     
                        klarerer.
                     
                  
               Varernes oprindelse og bestemmelse
            
            
                        k)
                     
                     
                        bestemmelsesland
                     
                  
                        l)
                     
                     
                        oprindelsesland
                     
                  
                        m)
                     
                     
                        afsendelsesland
                     
                  
                        n)
                     
                     
                        eksportørens land
                     
                  
                        o)
                     
                     
                        transportmåde ved grænsen.
                     
                  
               Administrative oplysninger
            
            
                        p)
                     
                     
                        toldangivelsens masterreferencenummer
                     
                  
                        q)
                     
                     
                        varepostnummer
                     
                  
                        r)
                     
                     
                        dato for antagelse af angivelsen
                     
                  
                        s)
                     
                     
                        anførelse af angivelser, der indeholder et reduceret datasæt
                     
                  
                        t)
                     
                     
                        ansvarligt toldsted, herunder frembydelsestoldsted og tilsynsførende toldsted, hvor det er relevant
                     
                  
                        u)
                     
                     
                        toldbehandlingsdata.
                     
                  Hvis de dataelementer, der er anført i dette afsnit, består af numeriske eller alfanumeriske koder, der almindeligvis anvendes af toldmyndighederne, skal grænsefladen oprettes på en sådan måde, at den fra toldsystemerne kan hente de relevante tekstoplysninger, der fremgår af disse koder, og fremsende dem til ICSMS.
            2.   Yderligere oplysninger, der skal indføres i de nationale toldsystemer
            
            
                        a)
                     
                     
                        årsager til suspension i overensstemmelse med artikel 26, stk. 1, i forordning (EU) 2019/1020 (obligatorisk i alle tilfælde)
                     
                  
                        b)
                     
                     
                        oplysninger om produktet, f.eks. navn, handelsnavn eller registreret varemærke, model, EAN-nummer, serienummer (hvis sådanne foreligger)
                     
                  
                        c)
                     
                     
                        EU-retsakt(er), som den formodede manglende overensstemmelse vedrører (obligatorisk i alle tilfælde)
                     
                  
                        d)
                     
                     
                        den primære produktkategori, det drejer sig om, i overensstemmelse med artikel 1, stk. 1, litra c), nr. viii), i Kommissionens gennemførelsesforordning (EU) 2021/1121 (2) (obligatorisk i alle tilfælde)
                     
                  
                        e)
                     
                     
                        oplysninger som omhandlet i artikel 4, stk. 4, i forordning (EU) 2019/1020 om den erhvervsdrivende (obligatorisk, hvis kravet finder anvendelse, og dataene er tilgængelige)
                     
                  
                        f)
                     
                     
                        billeder af produktet og, hvis det er relevant, dets emballage, f.eks. med angivelse af produktinformation, overensstemmelsesmærkning, mærkning eller mistænkelige elementer (hvis sådanne foreligger)
                     
                  
                        g)
                     
                     
                        andre relevante dokumenter, f.eks. fakturaer, overensstemmelseserklæring, prøvningsrapporter (hvis sådanne foreligger)
                     
                  
                        h)
                     
                     
                        den eller de markedsovervågningsmyndigheder, der skal underrettes, og som er valgt fra listen over markedsovervågningsmyndigheder, der er udpeget af medlemsstaterne og indført i ICSMS i overensstemmelse med artikel 10, stk. 2, i forordning (EU) 2019/1020 (obligatorisk i alle tilfælde).
                     
                  
               (1)  Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (EFT L 256 af 7.9.1987, s. 1).
            
               (2)  Kommissionens gennemførelsesforordning (EU) 2021/1121 af 8. juli 2021 om specificering af detaljerne vedrørende de statistiske data, som medlemsstaterne skal fremsende vedrørende kontrol af produkter, der indføres på EU-markedet, med hensyn til produktsikkerhed og overensstemmelse (EUT L 243 af 9.7.2021, s. 37).
         
      
      
         
            BILAG II
            
               Data, der er omhandlet i artikel 2, stk. 2, litra a)
            
            De data, der er omhandlet i artikel 2, stk. 2, litra a), skal omfatte følgende elementer:
            
                        a)
                     
                     
                        angivelse af, om markedsovervågningsmyndighederne:
                        
                                    1)
                                 
                                 
                                    godkender produktets overgang til fri omsætning. Markedsovervågningsmyndighederne angiver den eller de EU-retsakter, i henhold til hvilke deres vurdering er foretaget, samt den primære produktkategori, det drejer sig om, i overensstemmelse med bilag I, afsnit 2, litra d)
                                 
                              
                                    2)
                                 
                                 
                                    anmoder om, at suspensionen af overgangen til fri omsætning opretholdes for at gøre det muligt for markedsovervågnings- eller toldmyndighederne at træffe specifikke foranstaltninger. Markedsovervågningsmyndighederne angiver den eller de EU-retsakter, i henhold til hvilke deres vurdering foretages, samt den primære produktkategori, det drejer sig om, i overensstemmelse med bilag I, afsnit 2, litra d), eller
                                 
                              
                                    3)
                                 
                                 
                                    pålægger toldmyndighederne ikke at lade produktet overgå til fri omsætning, fordi det udgør en alvorlig risiko, eller fordi det ikke overholder gældende EU-lovgivning. Markedsovervågningsmyndighederne skal angive årsagerne til, at produktet ikke overholder de gældende regler eller udgør en alvorlig risiko, den eller de EU-retsakter, der er overtrådt, samt den primære produktkategori, det drejer sig om, i overensstemmelse med bilag I, afsnit 2, litra d). Markedsovervågningsmyndighederne kan angive, om de modsætter sig, at produktet efterfølgende angives til en anden toldprocedure end overgang til fri omsætning. De kan også angive, om og hvorfor de mener, at produktet bør destrueres eller på anden måde gøres ubrugeligt inden for rammerne af artikel 28, stk. 4, i forordning (EU) 2019/1020
                                 
                              
                  
                        b)
                     
                     
                        administrative oplysninger, herunder toldangivelsens masterreferencenummer, varepostnummer, ICSMS-registreringsnummer og den ansvarlige markedsovervågningsmyndigheds kontaktoplysninger.
                     
                  
      
      
         
            BILAG III
            
               Data, der er omhandlet i artikel 2, stk. 2, litra b)
            
            De data, der er omhandlet i artikel 2, stk. 2, litra b), skal omfatte følgende elementer:
            
                        a)
                     
                     
                        hvis suspensionen af overgangen til fri omsætning blev opretholdt for at gøre det muligt for toldmyndighederne at træffe specifikke foranstaltninger:
                        
                                    —
                                 
                                 
                                    resultatet af sådanne foranstaltninger
                                 
                              
                  
                        b)
                     
                     
                        hvis suspensionen af overgangen til fri omsætning blev opretholdt for at gøre det muligt for markedsovervågningsmyndighederne at træffe specifikke foranstaltninger:
                        
                                    —
                                 
                                 
                                    de datafelter, der er fastsat i bilag II
                                 
                              
                  
                        c)
                     
                     
                        hvis markedsovervågningsmyndighederne har pålagt toldmyndighederne ikke at lade produktet overgå til fri omsætning:
                        
                                    —
                                 
                                 
                                    oplysninger fra toldmyndighederne om situationen for produktet efter afslag på overgang til fri omsætning, herunder om det blev destrueret eller på anden måde gjort ubrugeligt, henført under en anden toldprocedure end overgang til fri omsætning eller reeksporteret, eller
                                 
                              
                                    —
                                 
                                 
                                    hvis den erhvervsdrivende klager over afslaget på at lade produktet overgå til fri omsætning, oplysninger om denne klage og om nødvendigt anmodning om fornyet vurdering fra markedsovervågningsmyndighedernes side.
                                 
                              
                  
      
      
         
            BILAG IV
            
               Data, der er omhandlet i artikel 2, stk. 3
            
            De data, der er omhandlet i artikel 2, stk. 3, skal omfatte følgende elementer:
            
                        a)
                     
                     
                        anmodninger fra markedsovervågningsmyndighederne om at suspendere et produkts overgang til fri omsætning med angivelse af den relevante myndighed, toldangivelsens masterreferencenummer, beskrivelsen af produktet og begrundelsen for anmodningen
                     
                  
                        b)
                     
                     
                        svar fra toldmyndighederne med angivelse af den relevante myndighed, og om produktet er identificeret, og om dets overgang til fri omsætning er suspenderet.